《客舍写怀呈王八丈侍郎五首 其五》
宋代·程俱

白云浮东南，下有姑胥台。去家桃始花，歘见温风来。

久无万金书，一使羁怀开。倚门有华发，扶床有提孩。

虽无冻馁忧，百虑不可排。何当放双桨，黄流入清淮。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。